प्रियंका गांधी जब कार्यकर्ताओं से मिली तो पूछ बैठीं, 'चुनाव की तैयारी कैसी चल रही है? इस वाले की नहीं...'  
प्रियंका गांधी पहुंचीं अमेठी
बूथ कार्यकर्ताओं से मिलीं
फिर पूछ लिया कुछ ऐसा सवाल
कांग्रेस महासचिव प्रियंका गांधी वाड्रा (Priyanka Gandhi Vadra) बुधवार को चुनावी प्रचार-प्रसार के लिए अपने गढ़ अमेठी पहुंचीं. वहां उन्होंने बूथ कार्यकर्ताओं व स्थानीय जनता से मुलाकात की. पूर्वी उत्तर प्रदेश की पार्टी प्रभारी प्रियंका गांधी ने अमेठी के गौरीगंज में पार्टी के कार्यकर्ताओं से न सिर्फ उनका हालचाल पूछा, बल्कि उनकी चुनावी तैयारियों के बारे में भी पूछा. इतना ही नहीं, प्रियंका गांधी ने साल 2022 की तरफ इशारा करते हुए कार्यकर्ताओं से सवाल किया कि 2022 में यूपी विधानसभा चुनाव के लिए कैसी तैयारी चल रही है. इसका एक वीडियो भी सामने आया है. चुनावी प्रचार-प्रसार व कार्यकर्ताओं से मिलने के लिए प्रियंका गांधी बुधवार की देर शाम अमेठी में एक-एक करके सभी से मुलाकात करने की कोशिश की.

#WATCH Priyanka Gandhi Vadra, Congress General Secretary for eastern UP, while interacting with party workers in Amethi's Gauriganj: Tayyari kar rahe ho aap chunaav ki? Iss wale ki nahi, 2022 ke liye? Kar rahe ho? pic.twitter.com/PfuixUIhWk

न्यूज एजेंसी एएनआई ने अपने ऑफिशियल ट्विटर अकाउंट पर एक वीडियो पोस्ट किया है. बूथ कार्यकर्ताओं से प्रियंका गांधी वाड्रा से मुलाकात की एक झलक देखने को मिली. जिसमें प्रियंका गांधी कह रही हैं. 'तैयारी कर रहे हो आप चुनाव की? इस वाले की नहीं, 2022 के लिए? कर रहे हो?' ऐसे में मालूम पड़ता है कि कांग्रेस महासचिव प्रियंका लोकसभा चुनाव प्रसार के लिए दिन-रात मेहनत कर रही हैं. 
प्रियंका गांधी वाड्रा (Priyanka Gandhi Vadra) अमेठी और रायबरेली के दौरे पर हैं. इस दौरे पर वो बूथ लेवल के कार्यकर्ताओं से मिल रही हैं. उन्‍होंने बुधवार शाम मीडियाकर्मियों से बात की. जब पत्रकारों ने उनसे पूछा कि क्‍या आप लोकसभा चुनाव (Lok Sabha Election 2019) लड़ेंगी तो उनका कहना था कि अभी उन्‍होंने इस बारे में सोचा नहीं है.
उनसे फिर पूछा गया कि क्‍या वो चुनाव लड़ सकती हैं तो उन्‍होंने कहा, 'क्‍यों नहीं, पार्टी कहेगी तो चुनाव जरूर लड़ूंगी. प्रियंका ने बताया कि उन्‍होंने कार्यकर्ताओं से कहा है कि यह देश को बचाने का चुनाव है. इस चुनाव में यह बहुत महत्‍वपूर्ण है कि आप ठीक ढंग से प्रचार करें, आप घर-घर जाकर असलियत बताएं कि ये चुनाव इस देश को बचाने का चुनाव है. इसें राहुल जी की जीत नहीं, इसमें देश की जीत होगी.'